ddrg/super_eurlex huggingface dataset:
3.7.

Vienkāršošana un administratīvo pienākumu samazināšana: a) ar jauno radioiekārtu definīciju tiek skaidri norobežota Direktīvas par dalībvalstu tiesību aktu tuvināšanu attiecībā uz elektromagnētisko atbilstību darbības joma; b) vienkāršie uztvērēji un fiksētās līnijas termināliekārtas vairs neietilpst šīs direktīvas darbības jomā, uz tiem tagad attiecas direktīva par to, kā tuvināt dalībvalstu tiesību aktus, kas attiecas uz elektromagnētisko savietojamību, vai direktīva par dalībvalstu tiesību aktu saskaņošanu attiecībā uz elektroiekārtām, kas paredzētas lietošanai noteiktās sprieguma robežās, vai — atkarībā no to sprieguma — elektromagnētiskās savietojamības direktīva un direktīva par produktu vispārēju drošību; šādā veidā zināmā mērā tiek mazināti administratīvie pienākumi; c) ir atcelta prasība ziņot par to iekārtu laišanu tirgū, kuras darbojas frekvenču joslās, kuru izmantošana nav saskaņota visā ES; d) ražotājiem ir atceltas šādas prasības: — pienākums uzlikt klases identifikatoru uz produkta; — CE zīmes iekļaušana lietošanas instrukcijā; e) no direktīvas teksta svītrotas prasības konkurences stiprināšanai termināliekārtu tirgū (par saskarpunktu paziņošanu un par telekomunikāciju termināla iekārtu pievienošanu attiecīgajiem saskarpunktiem tehnisku iemeslu dēļ). Līdzīgas prasības ir spēkā saskaņā ar direktīvu par konkurenci telekomunikāciju termināliekārtu tirgos.
1.1.

EESK uzsver, ka veselība ir Eiropas iedzīvotāju prioritāte, un atkārtoti apliecina, ka medicīniskajām ierīcēm (še turpmāk — MI) (1) un in vitro diagnostikas medicīniskajām ierīcēm (turpmāk — IVD) (2) ir izšķiroša nozīme slimību profilaksē, diagnostikā un ārstēšanā. Tās ir būtiski svarīgas mūsu veselībai un neaizstājamas to cilvēku dzīves kvalitātei, kuri cieš no slimībām vai traucējumiem un cenšas tos kontrolēt.
3.5

Komiteja atzinīgi vērtē to, ka uzsvars ir likts uz dzimumu dimensiju. Tiešām, gandrīz 80 % no cilvēku tirdzniecības upuriem ir sievietes, un lielākā daļa no viņām ir nolemtas piespiedu prostitūcijai. Seksuālā izmantošana veido 76 % no cilvēku tirdzniecības. Nelegālās tirdzniecības seksuālai izmantošanai noturība pastiprināti liecina par dzimumu nevienlīdzību. Tas, ka (bieži vien gados jaunas) sievietes tiek aizvestas uz visbagātākajām Eiropas Savienības pilsētām prostitūcijai, liek uzdot jautājumu par to, kāds ir šo un vispār sieviešu tēls viņu klientu acīs, kā arī negatīvi ietekmē uz dzimumu līdztiesību virzīto pasākumu īstenošanu.
2.6

Komisija un visas pārējās iesaistītās puses vienmēr ir apzinājušās etiķskābes anhidrīda kā alkilēšanas aktīvās vielas nozīmīgo lomu dažāda veida materiālu ar pārklājumu, filmu, plastmasas, farmaceitisko līdzekļu (piemēram, aspirīna) un citu patērētāju preču sintēzes procesā. Lielāko daļu no kopējās produkcijas pasaulē (pašreiz apmēram 1 miljons tonnu gadā) izmanto paši ražotāji savām vajadzībām, un tikai mazāk nekā viena trešdaļa no kopējā apjoma tiek pārdota trešo pušu gala lietotājiem. Tiek lēsts, ka nelikumīgai izmantošanai, galvenokārt Afganistānā, nepieciešamas no 380 līdz 570 tonnām gadā. No minētā daudzuma savukārt tiek saražotas aptuveni 380 tonnas Afganistānas heroīna, no kurām 70 tonnas tiek piegādātas narkotiku lietotājiem Eiropā. Pieņemot, ka viens grams heroīna nelegālajā tirdzniecībā Eiropā maksā aptuveni 40 euro, nelegālā tirdzniecība gadā sasniedz apmēram 3 miljardus euro. Minētā saražošanai vajadzīgā etiķskābes anhidrīda tirgus cena ir niecīga salīdzinājumā ar šiem skaitļiem, kā arī likumīgās tirdzniecības vērtību un personāla vai uzņēmumu reputācijas zaudējuma izmaksām, ko izraisa šāda minētās vielas novirzīšana nelikumīgai izmantošanai. Ķīmiskās rūpniecības visā pasaulē īstenotā atbildīgas ķimikāliju apstrādes programma ("Responsible Care”) palīdz nodrošināt, lai likumīgā tirgus dalībnieki, ienākot tirgū pirmo reizi, izprastu šos aspektus.
1.4.

EESK pozitīvi vērtē gan pārbaudāmo tehnisko un tehnoloģisko ierīču spektra paplašināšanu, gan veicamo pārbaužu sarakstu. Atbalstāma ir to ierīču kontrole, kas līdz šim bija vienīgi ražotāju kompetencē, piemēram, bremžu pretbloķēšanas sistēma (antilock brake systems — ABS) un elektroniskās stabilitātes kontroles sistēma (Electronic Stability Control — ESC). Turklāt pamatots ir lēmums nošķirt transportlīdzekļus arī atkarībā no to vecuma un nobraukuma; šiem aspektiem ir īpaša nozīme attiecībā uz transportlīdzekļu tehnisko apkopi un to drošības līmeni.
1.12.

Sadarbspēja un standartizācija. EESK jo īpaši uzsver jautājumus saistībā ar dažādu platformu (bieži vien portālu) sadarbspēju, kā arī procedūru un tādu elektronisko dokumentu standartizāciju, ar kuriem apmainās dažādos iepirkuma procedūras posmos. Atsevišķu platformu, atšķirīgu formātu un procedūru izplatīšanās ir šķērslis publisko iepirkumu automatizācijai un attur piegādātājus, sevišķi MVU, no šāda instrumenta piemērošanas. Komisijai būtu nekavējoties jāiesaka izmantot vienotu Eiropas (vai starptautisko) standartu saistībā ar publiskā iepirkuma procedūrām; tas sevišķi attiecas uz semināra “Business Interoperability Interfaces (BII) for Public Procurement in Europe” (1) laikā Eiropas Standartizācijas komitejas (CEN) paveikto darbu un BII profilu iekļaušanu PEPPOL (Pan-European Public Procurement On-Line jeb Eiropas publiskie iepirkumi tiešsaistē) specifikācijās.
4.2.

Situācijā, ko var nosaukt par pārejas posmu, jo tajā sadzīvo “digitālā laikmeta” bērni un paaudzes, kas tikai daļēji pārgājušas no mediju pasīvas izmantošanas (TV, prese, kino) uz aktīvu izmantošanu, bet kuras ir atbildīgas par nepilngadīgo aizsardzību no iespējamā kaitējuma, labākais risinājums ir pieaugušo, sevišķi to, kas audzina nepilngadīgos (skola, ģimene, apvienības), arvien plašāka digitālo tehnoloģiju lietotprasmes apguve. Jānovērš risks, ka mūsu bērni kļūst par “digitālajiem bāreņiem”, kuri paliek bez pavadoņa, kas spēj viņus ievirzīt un viņiem palīdzēt būt noteicējiem pār saviem lēmumiem.
4.8

Neatkarīgi no Komisijas paustā viedokļa, ka nepastāv alternatīva banku darbības atdalīšanai no CVD pamatdarbības, iepriekšējā 3.21. punktā minētais noteikums paredz iespējamu atkāpi, ja to atbalsta valsts kompetentā iestāde. Kaut gan pastāv šādas atkāpes iespēja, EESK atbalsta Komisiju un uzskata, ka savrupa banka ir labākais risinājums.
3.1.

EGF tika izveidots kā sava veida “pirmā palīdzība” — instruments, kas Eiropas Savienībai deva iespēju ātri un elastīgi reaģēt, sniedzot atbalstu tiem darba ņēmējiem, kuri bija zaudējuši darbu globalizācijas dēļ. Fondam pieejamais kapitāls visam septiņu gadu periodam — no 2007. līdz 2013. gadam — bija 3,5 miljardi euro. Pirmajos piecos gados (no 2007. līdz 2011. gadam) no šim laikposmam atvēlētajiem 2,5 miljardiem tika izlietoti nedaudz vairāk nekā 364 miljoni euro. Svarīgākie iemesli, kāpēc EGF izmantošana bijusi tik pieticīga, bija gausā un birokrātiskā administratīvā procedūra, augstā robežvērtība (1 000 darbinieku) un zemais līdzfinansējuma līmenis (50%). Izlietojums uzlabojās 2009. gadā, kad piemērošanas robežvērtība tika pazemināta no 1 000 uz 500 darba ņēmējiem, ES līdzfinansējuma slieksnis tika palielināts no 50% uz 65% (ar zināmiem nosacījumiem) un tika atļauts iesniegt pieteikumus ne tikai, lai cīnītos pret globalizācijas sekām, bet arī, lai novērstu ekonomikas krīzes sekas.
2.2

Priekšlikums regulai (COM(2011) 706 galīgā redakcija) ir nozīmīgs sasniegums pirms daudziem gadiem uzsāktajā mēģinājumā racionalizēt un saskaņot dalībvalstu rīcību, lai aizsargātu to finansiālās intereses un ES finansiālās intereses; muitas nodevas un ar tām saistītie maksājumi 2010. gadā veidoja 12,3 % no ES budžeta. Jaunajā daudzgadu finanšu shēmā 2014.–2020. gadam, ko Komisija pieņēma 2011. gada 29. jūnijā, cita starpā ir ierosinātas jaunas paaudzes muitas un Fiscalis programmas. Abas minētās programmas gadu gaitā ir attīstījušās neatkarīgi viena no otras, bet tomēr paralēli, un jaunākās no tam ir Muita 2013 ( Customs 2013 ) un Fiscalis 2013 . Tagad tās ir apvienotas vienā programmā (FISCUS ), kas ir neapšaubāms jauninājums Komisijas stratēģijā.
4.1.4.

Dažās valstīs autovadītāja apliecību izmanto arī kā personas apliecību. Ja autovadītājs to izmanto kā personu apliecinošu dokumentu, tā jāizņem no reģistrācijas kontrolierīces. Taču autovadītāja karti ir aizliegts izņemt no reģistrācijas kontrolierīces, kad tā darbojas braukšanas laikā vai citas darbības laikā.
2.1

Piena ražošana ir ļoti svarīga Eiropas Savienībai — ne tikai no ekonomikas viedokļa, ņemot vērā tās apgrozījumu un ar to saistīto darba vietu skaitu — bet arī tādēļ, ka tai ir liela nozīme saistībā ar zemes izmantošanu un vides aizsardzību. Daudzos reģionos, īpaši kalnainos reģionos un reģionos ar nelabvēlīgiem apstākļiem, tā ir arī viena no nedaudzajām ražošanas nozarēm, kuru patiešām var attīstīt un saglabāt.
3.7

EESK piekrīt Komisijas nostājai, ka jauno “Maksātspēja II” režīmu, kas ietver jaunos aprēķinu, pārskatu sniegšanas un citas prasības, būtu lietderīgāk uzsākt laikā, kas lielākajai daļai apdrošināšanas uzņēmumu sakrīt ar finanšu gada sākumu (1. janvārī), nevis uzsākt to finanšu gada laikā, kā norādīts “Maksātspēja II” direktīvā (1. novembrī). Līdz ar to arī pārējie termiņi, kas norādīti direktīvā “Maksātspēja II”, it īpaši attiecībā uz pārejas noteikumiem un pārskatīšanu, ir jāpagarina par diviem mēnešiem, kā paredzēts direktīvā “Omnibus II”.
2.8

Katru gadu pārdod aptuveni 26 000 šādu traktoru, un šis skaits veido apmēram 16 % no visa jauno traktoru tirgus Eiropas Savienībā. Ja neveiksim pasākumus, mūsdienīgus IIIA posma prasībām atbilstošus traktorus tirgot vairs nedrīkstēs. Tāpēc vairs nevarēsim rēķināties ar to pozitīvo ietekmi uz vidi, un aptuveni 80 000 lauksaimniecībā nodarbināto drošība būs vairāk apdraudēta, jo vecākiem traktoriem nav gandrīz nekā no mūsdienās pieejamā drošības aprīkojuma. Traktoru ražošanas nozarē un detaļu piegādes ķēdē būs jāzaudē 3 000 darbavietu (visas atrodas Eiropas Savienībā).
1.7

Pašreizējā ekonomikas krīze skārusi gan paaudžu solidaritātes, gan pensiju fonda shēmas, bet šī ietekme ir atšķirīga. Jānorāda, ka divdesmitā gadsimta deviņdesmito gadu beigās dažas dalībvalstis ieviesa pensiju fonda shēmas ar obligātu iesaistīšanos, uzskatot, ka tas ļaus mazināt sabiedrības novecošanas radītos draudus pensiju sistēmām, piemēram, to atbilstībai vai noturībai. Finanšu krīze un tās sekas liecina, ka pensiju fonda shēmas ar obligātu iesaistīšanos ir pakļautas īpašam finansiālam riskam. Savukārt paaudžu solidaritātes shēmas ietekmējusi ekonomikas krīze un sabiedrības novecošana, jo samazinās izmaksātā atalgojuma apjoms. Pašlaik ir skaidrs, ka ekonomikas krīzes un sabiedrības novecošana (gan atšķirīgos veidos) ietekmē visas pensiju shēmas, lai kāda būtu to finansēšanas metode. Tāpēc ir jānodrošina šo shēmu atbilstīga pārvaldība, lai ievērojami samazinātu riskus, kas apdraud to noturību. ES valstu pensiju sistēmas ir atšķirīgas, tomēr, meklējot risinājumus, kā nodrošināt to atbilstību un noturību, ir jārīkojas vienoti. EESK uzskata, ka paaudžu solidaritātes shēmām ar obligātu iesaistīšanos arī turpmāk jābūt būtiskam pensiju nodrošināšanas avotam un tām jāvelta īpaša uzmanība, lai novērstu aizstājienākumu samazināšanos, kas vērojama daudzās ES dalībvalstīs.
3.3.6.

EESK uzskata, ka kuģiem, kas pārvietojas Somālijas piekrastē un Adenas līcī, ir jāievēro “pārvaldības paraugprakse”, lai izvairītos no pirātu uzbrukumiem (Best Management Practices to deter piracy) (ANO) un jāreģistrē maršruti ES NAVFOR un MSC (HOA) tīmekļa vietnēs. Minētā paraugprakse ietver arī virkni kuģu pašaizsardzības pasākumu.
2.4.

Enerģētiskās nabadzības apjomu ir grūti noteikt, lai gan to iespējams novērtēt, pamatojoties uz tādiem rādītājiem kā nespēja uzturēt mājā atbilstīgu temperatūru (21 % ES-27, Eurostat), to iedzīvotāju procentuālā daļa, kuriem ir parādi, jo nav samaksāti rēķini (2007. gadā ES-27 bija 7 %), vai to mājokļu skaits, kuros tek jumti, ir plaisas vai arī citi defekti, kas ietekmē ēkas stāvokli (2007. gadā ES-25 bija 18 %, ES SILC (Survey on Income and Living Conditions — Ienākumu un dzīves apstākļu pārskats (SILC), 2007. gads). Lai gan attiecīgu statistikas datu un pētījumu trūkums nedod iespēju sniegt ticamus datus par to personu skaitu, kuras saskaras ar šo problēmu, pēc zināmo rādītāju salīdzināšanas un, ņemot vērā dažus publicētos pētījumus, tiek lēsts, ka Eiropā vismaz 50 miljoni cilvēku cieš no enerģētiskās nabadzības. (Tackling Fuel Poverty in Europe. Recommendations Guide for Policy Makers; www.fuel-poverty.org). Atsevišķi novērtējumi tomēr liecina, ka minētie skaitļi ir lielāki.
—

Spānija: 2009. gadā Oficiālā kredīta institūts (ICO) ieviesa likviditātes atvieglojumus 10 miljardu euro apmērā aizdevumiem ar atvieglotām procentu likmēm, kas ļaus MVU un pašnodarbinātajiem apmierināt to vajadzības. Šie fondi darbojas atbilstoši līdzfinansējuma noteikumiem, ar kuriem saskaņā, piemēram, 50 % no fondiem sedz ICO un 50 % — citas kredītiestādes. Turklāt “avansa maksājumu atvieglojumi vietējam pašvaldībām” nodrošina to rēķinu apvienošanu, ko izraksta uzņēmumi un pašnodarbinātie saistībā ar darbiem un pakalpojumiem, ko tie sniedz vietējām pašvaldībām.
2.3.

EESK atbalsta Komisijas priekšlikumus pēc to būtības, kā arī to vispārējo virzienu. Nesenie notikumi, kuriem mēs visi esam liecinieki, taču pirmām kārtām daži konkrēti noziedzīgi nodarījumi un rīcība ir mazinājuši sabiedrības uzticību finanšu sistēmai kopumā, un tādēļ ir jāveic atbilstīgi pasākumi. Tomēr bargo uzraudzības noteikumu dēļ nav jācieš uzņēmumiem un to klientiem. Pašreizējā krīze parādīja, ka uzraudzības noteikumiem ir arī liela sociālā nozīme, jo tie nodrošina tirgu stabilitāti un uzticamību.
4.3.

Zvejas rīki ir sīki uzskaitīti, un katram no tiem ir norādīts tīkla un āmja minimālais izmērs, maksimālais izmantošanas dziļums. Aizliegts izmantot āmi, ja tā izmērs un forma neatbilst noteiktajiem rādītājiem, t.i., vienāda izmēra acu skaits jebkurā āmja apkārtmērā palielinās no priekšgala uz aizmugures galu, vai ja tas izgatavots no neatļautiem materiāliem un neatbilstošā biezumā.
6.2

Ar ierosināto jauno regulu barības nozares uzņēmumiem piešķir lielāku brīvību un uzliek lielāku atbildību. 12. panta 1. punktā teikts, ka barības ražotājs ir atbildīgs par marķējumā norādītajiem datiem un nodrošina to esību un nemainīgu precizitāti. Turklāt ražotājiem jāizpilda arī saistības, kas minētas ierosinātajā regulā un citās attiecīgajās regulās, piemēram, 183/2005, 178/2002 un 1831/2003. Tā kā Regulā 88/2004 izklāstīti vispārējie noteikumi par oficiālo kontroli, ko veic, lai nodrošinātu atbilstību noteikumiem, Pārtikas un veterinārais dienests (PVD) nodrošina to konsekventu piemērošanu. Barības nozares uzņēmumi, kas ES tirgū pirmoreiz laiž apgrozībā barību un izmanto Eiropas Savienībā no citām valstīm importētus produktus, attiecīgi jākontrolē, lai pārbaudītu, vai šādas importa preces atbilst tādiem pašiem standartiem kā Eiropas Savienībā ražotā produkcija.
4.1

Komiteja piekrīt uzskatam, ka savietojamību, kas nepieciešama brīvai konkurencei, var panākt, ja patērētājs radošā satura lasīšanai var izmantot paša izvēlētas iekārtas. Tāpēc vienīgais risinājums ir kodēt darbus, piemērojot atklātus un visiem pieejamus standartus. Taču visas DRM sistēmas automātiski aizliedz lasīt darbus jebkuram aparātam, ierīcei vai programmatūrai, kas nav saņēmusi DRM izdevēja speciālu atļauju. Pēc definīcijas DRM balstās uz to slēgto formātu slepenību, kuru tehniskie rādītāji nav publiski pieejami. Līdz ar to DRM izdevēja neatļautās un nesertificētās sistēmas tiek izslēgtas no jebkādas konkurences. Turklāt pagaidām vēl nav nevienas DRM sistēmas, kas balstītos uz atklātiem standartiem. Šāds risinājums nozīmētu ieviest sarežģītas savstarpēju licenču sistēmas. Daži satura radītāji varētu tikt izslēgti no tirgus tikai tāpēc, ka, piemēram, viņi neizmanto DRM sistēmas. Viss digitālo darbu radīšanas sektors, kas aptver zinātniskos institūtus un pētniecības centrus, universitātes, bezmaksas programmatūru, darbus, kas veidoti atbilstīgi alternatīvām licencēm, būtu izslēgts no tirgus, kurā atļauti vienīgi komerciāla satura darbi. Tas ir pretrunā ar informācijas un zināšanu sabiedrību, kuras priekšgalā Eiropa vēlas atrasties.
5.5.5

Komisija uz to ir atbildējusi, paziņojumā par ostu politiku iekļaujot norādījumus par koncesiju izmantošanu un tehniskajiem un navigācijas pakalpojumiem. EESK uzskata, ka Komisijas sniegtā Līguma noteikumu un Tiesas prakses interpretācija ir lietderīga un skaidra. EESK tomēr uzsver, ka tehnisko un navigācijas pakalpojumu kopīga iezīme ir to saistība ar navigācijas drošību, un tieši šī iezīme pamato to, minētie pakalpojumi būtu klasificējami kā vispārējas tautsaimnieciskas nozīmes pakalpojumi.
3.4.7.

EESK aicina Komisiju izvērtēt ūdens plūsmu pārvades iespējas starpreģionālā līmenī. Pārvade no baseina ar pārmērīgu ūdens daudzumu uz baseinu ar nepietiekamu ūdens daudzumu varētu būt vēlama arī no Eiropas viedokļa, piemēram, lai nodrošinātu lauksaimniecības ekonomisko neatkarību, ja saņēmējā baseinā ūdeni lieto efektīvi un taupīgi. Veicot tehniskus, tarifu noteikšanas vai reglamentējošus pasākumus, ir jānovērš situācija, kad atbalsts darbības jomai, kas to ir “pelnījusi”, izraisa ūdens patēriņa pieaugumu citās jomās, kas nav prioritāras.
4.6.1

EESK atzinīgi vērtē to, ka Komisija ir izdarījusi grozījumus savos priekšlikumos par vīnogulāju izaršanas noteikumiem un samazinājusi šim mērķim paredzēto budžetu. Komiteja atzīst izaršanas kā tirgus organizācijas instrumenta nozīmi, ko kā daļu no reģionālajām vai valsts struktūrprogrammām, iekļaujot to Kopienas kopējā pasākumu sistēmā, paredzēts piedāvāt ierobežotu laiku — trīs līdz piecus gadus. Izaršana būtu jāpiedāvā kā brīvprātīgs vīnogulāju iznīcināšanas pasākums teritorijās, kas nav piemērotas vīnogu audzēšanai, un, lai mazinātu sociālās sekas uzņēmumiem, kuri vairs nespēj darboties šajā nozarē.
5.6

Lai sasniegtu mērķus un iespējami labāk izmantotu visas iespējas, ko sniedz šis jaunais instruments, EESK uzskata, ka nepieciešami šādi pasākumi: — procedūru būtiska vienkāršošana dažādo pētniecības un izstrādes pasākumu visos posmos, sākot no darbības veida izvēles līdz rezultātu izplatīšanai, piešķirot Clean Sky galveno atbildību par šiem uzdevumiem. Administratīvo procedūru sarežģītība un nenoteiktība saistībā ar finansējumu un oficiālajām norādēm ir daži no iepriekšējo pētniecības un izstrādes programmu neveiksmīguma iemesliem; — plaša informācijas programma par Clean Sky sniegtajām iespējām, cita starpā par spēju mobilizēt nepieciešamos saimnieciskos resursus, ņemot vērā jaunos finansējuma veidus; — Clean Sky atbalstītu profesionālās apmācības programmu izveide, lai radītu augsti kvalificētu darbaspēku, kam būtu nepieciešamās zināšanas pētniecības un izstrādes jomā; šādām programmām būs ļoti liela stratēģiska nozīme ES rūpniecības turpmākajā attīstībā. Minētā augsta līmeņa kvalifikācija nodrošinās tehniskās prasmes, kas nepieciešamas darba izveidotajām vietām pētniecības un izstrādes jomā, palēninās intelektuālā darbaspēka emigrāciju un būs viens no nepieciešamajiem nosacījumiem, lai nodrošinātu vadību minētajās nozarēs, kam ir stratēģiska nozīme gan rūpniecībā, gan un vides jomā.
3.8.1

ESFRI (12) saraksts. Tādēļ Komiteja atzinīgi vērtē ar dalībvalstu un Komisijas palīdzību sastādīto ESFRI sarakstu, ko atzinusi un atbalsta Padome (13). EESK vienlaikus vērš uzmanību uz to, ka papildus īpaši aktīvai dalībvalstu iesaistei nākotnē būs nepieciešama arī pastiprināta, uzticama un ilglaicīga Komisijas līdzdalība. Tas īpaši liecinās par politisko gribu veicināt izcilus zinātniski tehniskus novatoriskus pētījumus. Tādēļ Komiteja atbalsta ceļveža (road-map) konsekventu tālāku īstenošanu, kā arī to, ka Kopienai lielā mērā jāfinansē šo objektu būve un ilgtermiņa ekspluatācija. EESK uzsver piemērotu līguma noteikumu nozīmi, lai šos objektus atvērtu partneriem vai izmantotājiem no visas Eiropas Pētniecības telpas un padarītu pievilcīgus, kā arī atbalsta centienus izveidot partnerības, iesaistot to valstu ieinteresētās puses, kas atrodas ārpus Eiropas, un atbalsta centienus panākt šo ieinteresēto pušu līdzdalību (14).
5.2

Minētā problēma bija Komisijas uzmanības centrā tās nesenajā “jaunās pieejas” pārskatīšanas iniciatīvā, kas tika pieteikta 2007. gada 14. februārī ar nosaukumu “Jaunā pasākumu pakete preču brīvai apritei iekšējā tirgū”. Tas sastāv no priekšlikuma regulai, “ar ko nosaka akreditācijas un tirgus uzraudzības prasības attiecībā uz ražojumu tirdzniecību” [COM(2007) 37 galīgā redakcija (3)] un no priekšlikuma lēmumam “Par ražojumu tirdzniecības vienotu sistēmu” [COM(2007) 53 galīgā redakcija (4)]. Paketes mērķis ir “nostiprināt tirgus uzraudzības struktūras nolūkā izslēgt nedrošu preci, izņemot to no visa Kopienas tirgus, un cīnīties pret viltojumiem. Preču izmēģinājumos iesaistītās pārbaudes, sertifikācijas un inspekcijas iestādes būs pakļautas stingrākām akreditācijas kontrolēm, lai nodrošinātu kopīgu reglamentējošo noteikumu līmeni gan uzņēmumiem, gan uzraudzības iestādēm.” (Pašlaik ES darbojas aptuveni 1 800 atļauju izsniegšanas iestāžu, tas ir, laboratorijas, inspekcijas un sertifikācijas centri vai privāti uzņēmumi, kuru darbību akreditē valsts pārvalde). Jāatzīmē neparasts fakts, ka starp šīm “neatkarīgajām” iestādēm darbojas tiešas ražojošo uzņēmumu apvienību filiāles, kas var radīt reālu interešu konfliktu. Vienā no dalībvalstīm, piemēram, tikai liftu ražošanas nozarē tika akreditētas vairāk nekā 80 atļauju izsniegšanas iestādes.
2.2

Patēriņa izdevumi veido 58 % no ES IKP, taču joprojām ir lielā mērā sadrumstaloti 27 valstu tirgos. Iekšējais tirgus varētu būt viens no lielākajiem pasaulē, un Komisija savu stratēģiju ir raksturojusi kā “snaudoša milža — vienotā tirgus mazumtirdzniecības sektora” (2) modināšanu. Šobrīd Komisija savu patērētāju politiku raksturo kā “augsta vispārējā aizsardzības līmeņa nodrošināšanu visiem ES patērētājiem pret visiem riskiem un apdraudējumiem viņu drošībai un ekonomiskajām interesēm neatkarīgi no tā, kur ES teritorijā viņi dzīvo, uz kurieni ceļo vai kur iepērkas, kā arī patērētāju pirktspējas palielināšanu, lai atbalstītu viņu intereses (3) ”.
3.3

Pašreizējā Eiropas Savienības ETS (4) aptver aptuveni 12 000 energoietilpīgu rūpniecības iekārtu, kas izdala 50 % no kopējā ES emitētā CO2 apjoma. Saskaņā ar priekšlikumu aviosabiedrības saņems tirgojamas kvotas konkrēta CO2 daudzuma emitēšanai katru gadu un kopējā emisiju apjoma ierobežojumu noteiks, pamatojoties uz aviācijas nozarē trīs gadu laikā no 2004. gada līdz 2006. gadam radīto emisiju vidējo līmeni gadā. Operatori var pārdot neizmantotās kvotas vai pirkt papildu kvotas ETS tirgū, piemēram, no rūpniecības uzņēmumiem, kas ir samazinājuši savu emisiju, vai no ekoloģiski tīras enerģijas projektiem trešās valstīs saskaņā ar Kioto protokola mehānismiem.
4.6.3

ESPON jaunajai programmai ir paredzēts ievērojami palielināt budžetu: no 7 miljoniem laika posmam no 2000. līdz 2006. gadam līdz 34 miljoniem laika posmam no 2007. līdz 2013. gadam, turklāt ar valstu līdzfinansējumu šī summa varētu sasniegt 45 miljonus eiro.
4.3.1

Lai palielinātu IT izmantošanas prasmes, jāīsteno tādi pasākumi kā pilnībā aprīkotu un funkcionālu IT apmācībai paredzētu mācību telpu integrēta iekārtošana un pārvaldība, pasniedzēju apmācība, IT pieejamības sekmēšana vai kuponi informācijas meklēšanai internetā, lai pēc iespējas labāk izmantotu kursos iegūtās zināšanas un lai daļēji varētu finansēt IT preču un pakalpojumu, īpaši interneta, iegādi un pieejamību.
3.3

Jautājumu par sugām, kas atrodas ārpus to dabiskās izplatības areāla, jau reglamentē īpaši noteikumi dalībvalstīs. Regulas priekšlikumā būtu jāvērš uzmanība uz ES ūdens bioloģiskās daudzveidības aizsardzību no riskiem, kas saistīti ar svešzemju sugu importu. Būtu tiešām ļoti grūti īstenot priekšlikumu regulai attiecībā uz sugām, kas atrodas ārpus to dabiskās izplatības areāla, jo šajā sakarā nav vispārpieņemtas vietējo reģionu definīcijas. Neiekļaujot noteikumus par sugām, kas atrodas ārpus to dabiskās izplatības areāla, Padomes Regulas priekšlikums būtu labāk saprotams un to būtu daudz vieglāk un lētāk īstenot.